Άριαν Τζούμπα

Ο Αριάν Τζούμπα είναι παλαίμαχος διεθνής Αλβανός ποδοσφαιριστής που αγωνιζόταν ως κεντρικός αμυντικός, με πολύχρονη παρουσία στο ελληνικό πρωτάθλημα, κυρίως με τη φανέλα του ΠΑΣ Γιάννινα.

Βιογραφικό
Ο Τζούμπα γεννήθηκε στις 9 Ιουλίου 1968 στο Αργυρόκαστρο και ξεκίνησε την καριέρα του το 1987 από την τοπική Λουφτετάρι για να συνεχίσει το 1992 στον ΠΑΣ Γιάννινα, όπου έμεινε ως το 1994.

Ακολούθησαν η Καλαμάτα (1994-97) και ο Ηρακλής (1997-98). Κατόπιν αγωνίστηκε για μια σεζόν στο κυπριακό πρωτάθλημα με την Ένωση Νέων Παραλιμνίου, για να επιστρέψει στον ΠΑΣ Γιάννινα, όπου παρέμεινε μέχρι το 2004 όταν και μεταπήδησε στον Μεσσηνιακό, όπου και έκλεισε την καριέρα του ένα χρόνο μετά.

Με την εθνική Αλβανίας αγωνίστηκε συνολικά 48 φορές από το 1989 ως το 2003.

Αλβανοί ποδοσφαιριστές
Ποδοσφαιριστές Π.Α.Σ. Γιάννινα
Ποδοσφαιριστές Π.Σ. Καλαμάτας
Ποδοσφαιριστές Ηρακλή Θεσσαλονίκης
Ποδοσφαιριστές Ένωσις Νέων Παραλιμνίου
Ποδοσφαιριστές Εθνικής Αλβανίας
Αμυντικοί ποδοσφαιριστές
Ποδοσφαιριστές Λουφτετάρι
Ποδοσφαιριστές Μεσσηνιακού
Ποδοσφαιριστές Α΄ κατηγορίας Κύπρου